Diari Oficial de la Generalitat Valenciana


Sumari del DOGV 8227, del 05-02-2018 (2018/952)

RESOLUCIÓ de 31 de gener de 2018, del president de CulturArts Generalitat, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/952


Data del document
:   31-01-2018

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 31 de gener de 2018, del president de CulturArts Generalitat, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2018. [2018/952]  
Per mitjà de l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant ordre de bases reguladores).  
Per la seua banda, el Pla estratègic de subvencions 2016-2019, de la Conselleria d'Educació, Investigació, Cultura i Esport, aprovat per la Resolució de 30 d'agost de 2016, del conseller d'Educació, Investigació, Cultura i Esport (DOGV 7865, 05.09.2016), estableix en l'annex únic com a objectiu estratègic 2 de Culturarts Generalitat, Foment de la creació artística, la millora de la producció audiovisual valenciana mitjançant el foment del desenvolupament de projectes de llargmetratge per a empreses productores i persones físiques.  
De conformitat amb el que estableix l'article 160.4.b, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que ostenten la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l i l'article 4, punt 2, lletra j del Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, a aquests efectes, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a Presidència convocar i resoldre la concessió d'incentius, ajudes i subvencions de les diferents matèries culturals integrades en CulturArts Generalitat, resolc:  
  
  
Primer. Finalitat, objecte i condicions de les ajudes  
1. Convocar la concessió d'ajudes per a la millora de la producció audiovisual en valencià amb l'objecte de donar suport al desenvolupament i a la preparació de projectes de llargmetratges de ficció, animació i documentals, ja siga a partir d'una idea original o d'una adaptació.  
2. Les ajudes es concediran d'acord amb els principis de publicitat, transparència, objectivitat, igualtat i no discriminació i mitjançant el règim de concurrència competitiva, per a projectes que es desenvolupen entre l'1 de gener i el 31 de desembre de 2018, els dos inclusivament.  
  
3. Per a obtindre la condició de persona beneficiària de les ajudes per al desenvolupament i preparació de projectes de llargmetratges de ficció, animació i documentals regulades en l'ordre de bases reguladores les persones sol·licitants, físiques o jurídiques hauran de complir els requisits establits en l'article 2, punt 2.1 i 2.3.1, de l'ordre mencionada.  
  
4. No es podrà concedir més d'una ajuda per empresa sol·licitant.  
En el cas que l'empresa productora que sol·licita l'ajuda figure en més d'un projecte i atenent les seues respectives puntuacions el dos resulten entre els millor valorats, s'exclourà el de menor puntuació.  
  
5. L'import de les ajudes regulades en aquesta convocatòria, en cap cas podrà ser de tal quantia que, aïlladament o en concurrència amb altres subvencions, ajudes, ingressos o altres recursos, superen el cost de l'activitat subvencionada a desenvolupar pel beneficiari.  
  
6. No es podran presentar a aquesta convocatòria projectes que es presenten a les convocatòries d'ajudes a escriptura de guió o de producció audiovisual de CulturArts corresponents al 2018.  
  
Segon. Finançament, import i nombre màxim de les ajudes  
1. D'acord amb la Llei 22/2017, de 29 de desembre, de 2017, de pressupostos de la Generalitat per a l'exercici 2018 (DOGV 8202, 30.12.2017), les ajudes convocades s'imputaran al crèdit previst en la secció 09, entitat 00952, en la línia de subvenció S4006000, Millora producció audiovisual valenciana, per un import global màxim de 176.000 ?, inclòs en el capítol IV del pressupost de CulturArts Generalitat.  
Així mateix, el referit import podrà ser minorat quan en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que ho finança.  
2. Es concedirà un màxim d'onze ajudes de 16.000 ?, de conformitat amb el màxim establit en l'article 9, punt 9.2.1, de l'ordre de bases reguladores, per al desenvolupament de projectes de llargmetratges de ficció, animació i documental. D'aquest import, 8.000 - correspondran al guionista o guionistes i 8.000 - a l'empresa productora que vulga realitzar el desenvolupament del projecte.  
Tres de les ajudes, com a mínim, seran per a projectes de guions de llargmetratges documentals, sempre que aquests projectes obtinguen un mínim de 25 punts, segons el que estableix l'article 3, punt 1.3.9.0. de l'ordre de bases reguladores.  
Si es presenten menys de tres projectes per a documentals o són menys de tres els que aconsegueixen el mínim de 25 punts, les ajudes romanents revertiran en la resta de projectes d'altres categories que per ordre de puntuació hagen superat els 25 punts.  
Dues de les ajudes, com a mínim, seran per a projectes de guions de llargmetratges d'animació, sempre que aquests projectes obtinguen un mínim de 25 punts, segons el que estableix l'article 3, punt 7.1.9.1. de l'ordre de bases reguladores.  
Si es presenten menys de dos projectes per a animació o són menys de dos els que aconsegueixen el mínim de 25 punts, les ajudes romanents revertiran en la resta de projectes d'altres categories que per ordre de puntuació hagen superat els 25 punts.  
3. Dins dels límits pressupostaris i d'acord amb els criteris establits, les presents ajudes estaran destinades a sufragar les despeses corrents generades per les activitats objecte de la subvenció. Les ajudes no podran destinar-se a inversions ni a adquisicions patrimonials, llevat que es tracte de programari i maquinari per a projectes d'animació, amb els límits previstos en aquesta resolució.  
  
Tercer. Conceptes  
1. Definicions  
- Condició de valencià/valenciana: a l'efecte d'aquesta resolució, la condició de valencià s'estén als que són naturals de la Comunitat Valenciana i als ciutadans de la Unió Europea que estan empadronats com a residents a la Comunitat Valenciana amb una antiguitat mínima d'1 any en la data en què finalitze el termini de presentació de sol·licitud.  
  
- Desenvolupament i preparació de projectes: s'entén per desenvolupament de projecte, a l'efecte d'aquesta convocatòria, l'elaboració d'un guió o la nova versió d'un guió preexistent i el conjunt d'operacions que precedeixen al rodatge d'una producció audiovisual.  
- Disseny de producció: s'entén l'explicació i visualització de l'estètica, l'estil i aspecte visual d'una pel·lícula.  
- Llargmetratge: la pel·lícula cinematogràfica que tinga una duració igual o superior a seixanta minuts.  
- TV movie: la pel·lícula de ficció que tinga una duració igual o superior a seixanta minuts, destinada a la seua emissió exclusivament en un canal televisiu.  
2. Criteris artístics i tècnics aplicables per a la valoració del projecte, segons es preveu en l'apartat corresponent a cada gènere i modalitat.  
  
- Premissa/originalitat: es valorarà la claredat, atractiu i solidesa de la premissa i l'originalitat de la proposta.  
- Estil/tècnica: adequació als estàndards de redacció i format de guió cinematogràfic i correcció gramatical, lèxica i ortogràfica.  
- Trama/desenvolupament: es valoraran aspectes com l'interés de la trama, la solidesa de l'estructura o la idoneïtat del ritme a l'estil de la pel·lícula.  
- Personatges: es valorarà la creació de personatges que desperten interés en el lector/espectador i l'evolució del qual al llarg de la història siga coherent amb la pel·lícula que es pretén contar.  
- Disseny/concepte: es valorarà l'originalitat i qualitat dels dissenys de tots els elements relacionats amb l'aspecte visual del projecte com ara personatges, expressions, postures, escenaris, grafisme, logotips, etc.  
- Paper protagonista de la dona: a l'efecte d'aquesta resolució, s'entén que la dona té un caràcter protagonista en un projecte, quan es dóna alguna de les circumstàncies següents:  
Que el guió tracte un tema vinculat o enfocat principalment a la dona.  
Que la protagonista principal siga una dona, sense que compartisca aquest caràcter protagonista amb cap personatge masculí.  
Quan hi haja més de dos protagonistes principals que el nombre de protagonistes femenines siga superior al de protagonistes masculins.  
Això mateix serà aplicable als projectes de guions de llargmetratges d'animació.  
En els projectes de guions de documentals s'entendrà per protagonista la persona/persones que són objecte d'aquest.  
En els documentals, no es consideren protagonistes les persones entrevistades si no són realment l'objecte de la història sinó que es limiten a aportar testimonis per a il·lustrar el tema central. Si no hi ha protagonista/protagonistes es valorarà únicament si tracta d'un tema vinculat o enfocat principalment a la dona.  
  
Quart. Presentació de sol·licituds  
1. El termini de presentació de sol·licituds serà de 20 dies hàbils comptadors des de l'endemà de publicació d'aquesta convocatòria en el Diari Oficial de la Generalitat Valenciana.  
2. Les sol·licituds s'hauran de dirigir a la seu de CulturArts Generalitat, en la plaça de Viriat, s/n, 46765 València.  
a) D'acord amb el que estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques; les sol·licituds de les persones jurídiques i entitats es presentaran a través del registre electrònic de CulturArts per via telemàtica, mitjançant l'aplicació accessible des de la URL següent: http://ivc.gva.es/, per a la qual cosa l'entitat o el seu representant haurà de disposar de qualsevol dels certificats o firmes electròniques que admet aquesta aplicació.  
b) Les sol·licituds de les persones físiques es podran presentar per qualsevol de les vies següents:  
b.1. Via telemàtica, en els mateixos termes a què fa referència l'apartat anterior per a les persones jurídiques.  
b.2. Presentació presencial de la sol·licitud en la seu de CulturArts Generalitat, en la plaça de Viriat, s/n, 46570 València, en la Conselleria d'Educació, Investigació, Cultura i Esport, av. de Campanar, 32, 46081 València, o en les direccions territorials d'Educació, Investigació, Cultura i Esport d'Alacant (c/ Carratalà, 47, 03827 Alacant), Castelló de la Plana (av. del Mar, 23, 12843 Castelló de la Plana) i València (c/ Gregori Gea, 14, 46256 València).  
b.3. Igualment, utilitzant qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, que preveu, entre altres, les oficines de Correus. En aquests casos s'haurà de justificar la data d'imposició de l'enviament i anunciar la remissió de la sol·licitud, per mitjà del correu a l'adreça: ayudas\_qmgvzlamzr@zhu.kc, en el mateix dia, només als efectes organitzatius.  
En cap cas seran vàlids els documents a què s'haja d'accedir mitjançant enllaços o adreces webs, corresponents a aplicacions o plataformes d'emmagatzemament, o a serveis d'allotjament d'arxius, i aquests documents es tindran per no presentats.  
3. Les sol·licituds s'hauran d'omplir necessàriament de conformitat amb el model de sol·licitud que s'adjunta com a annex I a aquesta convocatòria, i s'acompanyaran dels documents o certificats a què es fa referència en cada capítol del model de sol·licitud.  
La documentació es presentarà en suport digital, ja siga a través de la presentació telemàtica o mitjançant memòria USB (pen drive) o CD, per als sol·licitants persones físiques que opten per la presentació presencial o per un altre mitjà. En aquest últim cas, el de presentació presencial o per un altre mitjà de sol·licitants persones físiques només s'aportarà en paper l'annex I de la present resolució i s'adjuntarà al suport digital que incloga la resta de documents.  
La documentació inclourà un índex on s'indiquen els documents aportats, es numeren aquests segons l'ordre en què figuren en el dossier aportat i hauran de desenvolupar els punts següents:  
3.1. Declaració responsable de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions, tant públiques com privades, per a la mateixa finalitat, i es justificarà documentalment la quantia d'aquestes (apartat G del model de sol·licitud).  
3.2. Declaració responsable de minimis de l'exercici fiscal present i dels dos anteriors (apartat G del model de sol·licitud).  
3.3. Declaració responsable de no incórrer en cap de les prohibicions per a obtindre la condició de persona beneficiària especificades en el punt 2 de l'article 13 de la Llei 38/2003, de 17 de novembre, general de subvencions, en els termes que preveu l'article 13.7 del cos legal esmentat (apartat H del model de sol·licitud).  
3.4. Declaració responsable de compliment de la normativa sobre integració laboral de persones amb discapacitat, o, si és el cas, declaració de l'exempció d'aquesta obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'estatut de les persones amb discapacitat (DOGV 4479, 11.04.2003) i en el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV 4907, 21.12.2004) (apartat H del model de sol·licitud).  
3.5. Igualment la sol·licitud haurà d'acompanyar-se de la documentació següent (apartat I del model de sol·licitud):  
a) Documentació relativa a l'empresa productora:  
a.1. Per al supòsit que l'empresa sol·licitant estiga inscrita en el Registre Administratiu d'Empreses Audiovisuals de la Comunitat Valenciana: declaració responsable de la persona representant de l'empresa productora que està legalment facultada per a representar l'empresa davant de l'Administració, d'acord amb el que preveu l'article 5 de la Llei 39/2015, d'1 d'octubre, del procediment administratiu comú de les administracions públiques i que el NIF de l'empresa productora està depositat en l'expedient corresponent a l'empresa esmentada en el Registre Administratiu d'Empreses Audiovisuals de la Comunitat Valenciana, i es declara també la vigència d'aquest i que les dades contingudes en l'expedient mencionat no han tingut cap variació.  
  
a.2. Per al supòsit que l'empresa sol·licitant siga persona jurídica i no estiga inscrita en el Registre Administratiu d'Empreses Audiovisuals de la Comunitat Valenciana, també haurà d'aportar:  
- Targeta d'identificació fiscal.  
- Escriptura de constitució amb el caixetí d'inscripció en el registre públic corresponent o, si és el cas, el certificat expedit pel titular del registre públic en què aquesta estiga inscrita.  
- Documentació acreditativa de la representació i capacitat amb què actua el seu representant legal.  
b) Contracte entre l'autor o autors del guió i l'empresa productora en què es reflectisca l'associació temporal de les dues parts i el compromís de l'autor o autors de cedir els drets de propietat intel·lectual sobre el guió acabat a la productora, per a la realització de la pel·lícula.  
  
En el cas que el guió del projecte es base en una obra literària preexistent, s'haurà de presentar un acord entre la productora i el propietari dels drets de l'obra en què s'establisquen les condicions de l'opció i del futur contracte de cessió de drets; o, en el cas que ja estiga firmat el contracte definitiu, còpia d'aquest. A més, s'haurà d'acreditar la propietat dels drets sobre l'obra per part de qui els ostente en cas que no siga el mateix autor de l'obra literària.  
  
3.6. A més, la sol·licitud s'haurà d'adjuntar la documentació següent:  
- Sinopsi argumental i una versió completa del guió o un tractament seqüenciat complet, en un document/arxiu separat de la resta en què només ha de figurar el títol del projecte. En aquest document no ha de figurar cap referència al guionista o empresa implicada. Si hi ha cap referència, el projecte quedarà exclòs de la convocatòria.  
  
El guió es presentarà en la versió original que es declare. Si la versió original del guió no fóra ni en valencià ni en castellà, s'haurà d'incloure una versió en una d'aquestes dues llengües.  
Si es presenta un tractament de guió, estarà escrit en castellà o en valencià, segons la versió original en què es projecte redactar el guió, i podrà ser seqüenciat, capitular o narratiu.  
- Memòria explicativa del projecte d'escriptura, subscrita per l'autor o autors del guió i la productora, en la qual es reculla el plantejament econòmic de la producció i pla financer previst en cas de dur-se a terme aquesta, el disseny de producció i el desenvolupament del projecte, amb demostració de la seua viabilitat.  
- Historial de l'empresa productora i de les persones que tinguen la condició de productor executiu, guionista/guionistes i director i carta de compromís de tots aquests amb el projecte presentat, a més del compromís del productor de respectar, si es produeix la pel·lícula, el productor, productor executiu i director presentats en el projecte.  
- Pressupost previst per a la preparació del projecte, corresponent a les despeses estimades que són objecte de la present ajuda.  
- Acreditació documental, si és el cas, d'haver obtingut una ajuda prèvia a l'escriptura de guió o un premi de reconegut prestigi o que l'obra es basa en una obra literària publicada d'un autor valencià o en una obra teatral d'un autor valencià i que ha tingut un mínim de 15 representacions públiques.  
4. Igualment s'adjuntarà a la sol·licitud:  
- El full d'autobaremació que incorpore els mèrits que s'acrediten segons el model facilitat per CulturArts Generalitat a través dels seus webs.  
- Justificació de l'autobaremació: la documentació corresponent a l'acreditació dels mèrits declarats pels titulars dels projectes presentats a l'efecte de la baremació dels criteris continguts en el resolc sisé de la present resolució.  
- Qualsevol altra dada o document relacionat amb el projecte objecte de la sol·licitud, que els interessats consideren convenient aportar.  
  
5. Les persones sol·licitants hauran d'acreditar també que estan al corrent en el compliment de les obligacions tributàries, amb les administracions estatal i autonòmica i davant de la Seguretat Social. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant, l'òrgan gestor del procediment estarà autoritzat per a obtindre directament les dades dels documents elaborats per qualsevol administració i que per a aquest procediment són els següents:  
  
- Dades d'identitat (DNI o document equivalent en cas d'estrangers) del representant legal, excepte en el cas d'estar inscrits en el Registre Administratiu d'Empreses Audiovisuals de la Comunitat Valenciana, cosa que s'haurà de fer constar en l'imprés de sol·licitud.  
  
- Certificat de l'Agència Estatal d'Administració Tributària, que acredite que està al corrent de les seues obligacions.  
- Certificat de la Tresoreria General de la Seguretat Social, que acredite que està al corrent de les seues obligacions.  
- Certificat de la Direcció Territorial de la Conselleria d'Hisenda i Model Econòmic corresponent, que acredite que està al corrent de les seues obligacions tributàries amb la Generalitat.  
- En el cas de les empreses productores: alta en l'Impost d'Activitats Econòmiques on conste la qualificació de l'activitat econòmica corresponent a la producció de pel·lícules cinematogràfiques i/o vídeos.  
  
En cas d'oposició a la seua obtenció per l'Administració, serà l'interessat qui haja d'aportar els documents esmentats (apartat j de la sol·licitud).  
6. Qualsevol document que es presente en una llengua que no siga valencià o en castellà s'haurà d'adjuntar la traducció jurada. si no es fa, es prendrà en consideració.  
7. A l'efecte de computar els mèrits dels criteris de valoració, la referència a pel·lícules que tinguen certificat de l'ICAA o organisme equivalent serà valida mentre aquest certificat haja sigut emés amb anterioritat a acabament del termini de presentació de les sol·licituds d'aquestes ajudes.  
El sol·licitant haurà de presentar declaració responsable dels títols que disposen del certificat ICAA o equivalent, amb indicació de la seua data de qualificació. CulturArts Generalitat podrà requerir-li, en qualsevol moment, l'acreditació fefaent d'aquest aspectes.  
La falsedat en aquesta declaració responsable, sobre la possessió del certificat de qualsevol de les pel·lícules sobre les quals es declare aquest aspecte, en els termes indicats, suposarà l'exclusió de la convocatòria o la pèrdua del dret al cobrament total en el cas que se li haguera concedit l'ajuda.  
Sense perjuí del que s'ha exposat anteriorment, comportarà l'aplicació de les sancions que corresponguen, d'acord amb el que preveu el punt 3 del resolc onze de la present resolució, i es tindrà en compte que l'obtenció d'una subvenció falsejant les condicions requerides per a la seua concessió o ocultant les que l'hagueren impedit o limitat, té la consideració d'infracció molt greu, segons l'article 58 de la Llei general de subvencions.  
8. Si la sol·licitud d'iniciació no incloguera totes les dades o documentació que siguen preceptius, s'aplicarà el que disposa l'article 5.4 de l'ordre de bases reguladores.  
L'esmena de la documentació s'haurà de presentar d'acord amb el que preveu el punt 2 del present resolc quart.  
En qualsevol cas, l'òrgan instructor podrà requerir els sol·licitants perquè proporcionen qualsevol informació aclaridora que siga necessària.  
La documentació acreditativa de mèrits s'haurà de presentar dins del termini de presentació de sol·licituds i no serà requerida posteriorment ni tindrà validesa cap document amb data posterior a l'últim dia de termini de presentació de sol·licituds.  
Sense perjuí del que s'ha exposat anteriorment, en cap cas podrà ser objecte de requeriment per part de CulturArts el guió o tractament, ni documentació a fi d'acreditar els mèrits del sol·licitant que es preveuen en els criteris de valoració continguts en el resolc sisé de la present resolució.  
Finalitzat el termini de presentació de sol·licituds, els sol·licitants no podran aportar cap documentació dirigida a acreditar els mèrits esmentats, i en el cas que s'aporte no es tindrà en consideració a efectes del còmput dels criteris de valoració.  
9. CulturArts Generalitat cursarà les notificacions per la via electrònica a través de l'adreça electrònica habilitada de la persona jurídica, o, si no n'hi ha, a través de la carpeta ciutadana del representant de l'entitat o de la persona física sol·licitant.  
10. Les dades de caràcter personal contingudes en l'imprés de sol·licitud podran ser incloses en un fitxer per al seu tractament per CulturArts Generalitat com a titular responsable del fitxer, fent ús de les funcions pròpies que té atribuïdes i en l'àmbit de les seues competències. Igualment els sol·licitants d'ajuda podran exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei orgànica 15/1999, de protecció de dades de caràcter personal (BOE 298, 14.12.1999).  
11. El contingut d'informació falsa o que no corresponga a la realitat en els annexos de la convocatòria suposarà la seua no valoració, i serà motiu per a desestimar la sol·licitud en la resolució dictada per l'òrgan competent, o, si és el cas, de revocació de la subvenció ja concedida; sense perjuí de l'aplicació de les sancions que corresponguen, d'acord amb el que preveu el punt 3 del resolc onze de la present resolució,  
12. Les persones sol·licitants podran autoritzar a CulturArts Generalitat, en el model de sol·licitud (apartat j, per a realitzar amb els projectes subvencionats accions de promoció a través de sessions de presentació d'aquests, disposició dels projectes en la pàgina web de CulturArts Generalitat, http://ivc.gva.es/, o qualsevol altra activitat que consideren necessària per a la difusió i promoció d'aquests.  
  
Cinqué. Comissió tècnica de valoració  
1. La comissió tècnica de valoració s'ajustarà al que estableix l'article 6, punts 3.2 i 3.4, de l'ordre de bases reguladores. El seu nomenament es farà públic a través de la pàgina web: http://ivc.gva.es/.  
2. Les persones representants d'organitzacions i associacions o expertes independents de provada qualificació professional en el sector audiovisual de cada comissió realitzaran l'informe de valoració dels guions, en el qual es reflectiran les fortaleses i debilitats del projecte presentat, i de coherència entre el guió i el disseny de producció. Aquests informes es posaran únicament a la disposició dels respectius sol·licitants d'ajuda.  
3. La comissió elevarà l'informe que contindrà la proposta de subvencions i la quantia d'aquestes. Per a això la comissió tindrà en compte els criteris objectius d'atorgament de les subvencions, la seua ponderació i puntuació mínima exigida, continguts en l'article 3, punt 3.2.2, de l'expressada ordre de bases reguladores.  
  
Sisé. Criteris de valoració de les sol·licituds  
1. El projecte presentat es valorarà fins a un màxim de 40 punts, i es tindran en compte els apartats següents:  
1.1. Els apartats següents del guió es valoraran fins a un màxim de 30 punts, segons els criteris següents:  
a) Guió de llargmetratge d'animació:  
- Premissa/originalitat: fins a un màxim de 15 punts.  
- Estil/tècnica: fins a un màxim de 5 punts.  
- Trama/desenvolupament: fins a un màxim de 5 punts.  
- Disseny/concepte: fins a un màxim de 5 punts.  
b) Guió de llargmetratge de ficció:  
- Premissa/originalitat: fins a un màxim de 15 punts.  
- Estil/tècnica: fins a un màxim de 5 punts.  
- Trama/desenvolupament: fins a un màxim de 5 punts.  
- Personatges: fins a un màxim de 5 punts.  
c) Guió de llargmetratge documental:  
- Premissa/originalitat: fins a un màxim de 20 punts.  
- Estil/tècnica: fins a un màxim de 5 punts.  
- Trama/desenvolupament: fins a un màxim de 5 punts.  
Es valorarà amb 1 punt que la dona tinga un paper protagonista, en el sentit establit en el resolc tercer, sense que això supose que la valoració del guió supere els 30 punts.  
1.2. Els apartats següents es valoraran amb un màxim de 10 punts.  
  
a) Ajudes prèvies al projecte presentat, premis o projecte basat en obres d'autors valencians: fins a un màxim de 5 punts.  
Se sumaran 5 punts si el guionista acredita junt amb la sol·licitud que és valencià i es dóna alguna de les circumstàncies que s'assenyalen a continuació:  
- Haver obtingut una ajuda prèvia a escriptura del mateix guió dels òrgans competents en matèria de cultura de qualsevol de les administracions autonòmiques, del ministeri amb competències en matèria de cultura o, si és el cas, del programa Ibermedia o del programa Media.  
  
- Haver obtingut un premi de reconegut prestigi al tractament o al guió del mateix projecte, sempre que dispose d'una dotació econòmica igual o superior a 3.000 euros i això s'acredite degudament. Els finalistes de premis de reconegut prestigi, en els quals la condició de finalista estiga dotada econòmicament, podran sumar 5 punts si acrediten que la dotació per aquest concepte és igual o superior a 3.000 euros. No es computaran a aquests efectes el valor equivalent de premis que no siguen en metàl·lic.  
En el cas que hi haja més d'un guionista es computaran els punts en proporció a aquells autors que siguen valencians.  
- Si el guió està basat en una obra literària o teatral, d'un autor valencià publicada o, si no n'hi ha, si és teatral, estrenada amb un mínim de 15 representacions públiques o, que haja obtingut premis, candidatures o reconeixements especials en certàmens de reconegut prestigi d'àmbit nacional o internacional (com els corresponents als premis Max, premi Planeta, premi Nadal o semblants), se sumaran 5 punts.  
  
No tindran eixa consideració les ajudes públiques a textos literaris o teatrals.  
b) Coherència entre el guió i el disseny de producció, fins a un màxim de 5 punts.  
Es valorarà que el cost de la producció s'ajuste al guió i es valorarà que el pla de treball de desenvolupament siga real i s'acredite la part i la despesa invertida fins a la data respecte al projecte presentat.  
c) Historial de l'empresa productora, de la persona que exercisca de productor o de productor executiu. Fins a un màxim de 5 punts.  
Als efectes d'aquest apartat només es computaran l'historial de l'empresa sol·licitant i de la persona que aparega en el projecte com a productor o productor executiu.  
En cap cas es podran computar els historials de societats diferents de les que haja format part anteriorment el mateix productor. No obstant això, es considerarà que es tracta d'una mateixa empresa quan, després d'un canvi de denominació social, s'acredite que manté el mateix NIF.  
Una mateixa obra no podrà comptabilitzar-se com a experiència de l'empresa, del productor o productor executiu.  
c.1) Empresa:  
Si l'empresa té el domicili social i fiscal a la Comunitat Valenciana i així s'acredita, obtindrà 0,5 punts per cada llargmetratge produït i qualificat per l'ICAA o un altre organisme competent o per cada tv movie o llargmetratge documental o d'animació televisiu produït i emés. En els dos casos la circumstància corresponent s'ha de donar abans que finalitze el termini de presentació de sol·licituds.  
Haurà de presentar declaració responsable que els llargmetratges estan qualificats o de l'emissió de les tv movie i llargmetratges documentals o d'animació televisius en una cadena de televisió, pública o privada i que, en el cas de llargmetratges l'empresa valenciana figura com a productora d'aquest o, en els casos de tv movie i llargmetratges documentals o d'animació televisius, que figura com a tal en els títols de crèdit.  
De la mateixa manera, obtindrà 0,25 punts per cada curtmetratge produït i qualificat per l'ICAA o un altre organisme competent. S'haurà d'acreditar aquesta circumstància de la mateixa manera que s'assenyala per als llargmetratges.  
En el cas que l'empresa siga una AIE, es comptabilitzaren els punts corresponents als projectes realitzats per un sol dels socis (persones jurídiques) que la componen sempre que s'acredite que són empreses amb domicili social i fiscal a la Comunitat Valenciana. Només es tindrà en compte l'historial d'una de les empreses.  
En aquest apartat no es podran computar els historials de societats diferents de què haja format part anteriorment el mateix productor. No obstant això, es considerarà que es tracta d'una mateixa empresa quan, després d'un canvi de denominació social, s'acredite que l'empresa manté el mateix NIF.  
c.2) Productor o productor executiu:  
Únicament es comptabilitzarà l'historial bé d'un productor o d'un productor executiu, però no dels dos.  
Igualment, si es disposa de més d'una persona com a productor o com a productor executiu, fins i tot tenint la condició de valencians, només podrà sumar-se l'historial d'una d'aquestes.  
- Si el productor o productor executiu del projecte és valencià i així s'acredita, obtindrà 0,5 punts per cada llargmetratge produït i qualificat per l'ICAA o un altre organisme competent o per cada tv movie o llargmetratge documental o d'animació televisiu produït i emés. En el dos casos la circumstància corresponent s'ha de donar abans que acabe el termini de presentació de sol·licituds.  
Haurà de presentar declaració responsable que els llargmetratges estan qualificats o de l'emissió de les tv movie o llargmetratges documentals o d'animació televisius en una cadena de televisió, pública o privada i que en el cas de llargmetratges el productor o productor executiu figura com a tal en el certificat o fitxa de qualificació de l'ICAA o de l'organisme competent figura o en les dades que van ser aportades per a la qualificació o en els casos de tv movie i llargmetratges documentals o d'animació televisius que figura com a tal en els títols de crèdit.  
  
De la mateixa manera, obtindrà 0,25 punts per cada curtmetratge produït i qualificat per l'ICAA o un altre organisme competent. S'haurà d'acreditar aquesta circumstància de la mateixa manera que s'assenyala per als llargmetratges.  
d) Es valorarà l'historial de premis de la persona guionista o directora fins a un màxim de 5 punts.  
Sempre que acrediten la condició de valencians, la persona guionista o directora, obtindran:  
d.1) Festivals  
- 1 punt per cada obra audiovisual que hagen dirigit o escrit, qualificada per l'ICAA o organisme competent (haurà d'aportar declaració responsable de disposar de certificat de l'ICAA o organisme equivalent, segons el punt 7 del resolc quart) i que acredite haver obtingut algun premi en qualsevol secció competitiva d'un festival dels que figuren en l'annex V d'aquesta resolució.  
- 0,5 punts per cada obra audiovisual que hagen dirigit o escrit, qualificada per l'ICAA o organisme competent (haurà d'aportar declaració responsable de disposar de certificat de l'ICAA o organisme equivalent, segons el que preveu el punt 7 del resolc quart) i que acredite haver sigut seleccionat en qualsevol secció competitiva en algun festival dels que figuren en l'annex V d'aquesta resolució.  
De cada obra (siga del director o del guionista o dels dos) només es computara un premi o, si no n'hi ha, la seua participació en una secció competitiva d'un festival dels indicats en l'annex V, amb independència del nombre de premis i participacions que acumule en distints festivals.  
  
Si es computa el premi d'una obra en els termes indicats no es podrà comptabilitzar la participació en festivals i viceversa, no seran acumulables seleccions i premis per a una mateixa obra.  
d.2) Premis Goya o equivalents.  
- 2 punts per cada Goya, o premi equivalent en un altre país, premis del Cinema Europeu i els premis Platí del Cinema Iberoamericà.  
- 1 punt per cada nominació al Goya, o a un premi equivalent en un altre país, o a premis del Cinema Europeu o als premis Platí del Cinema Iberoamericà.  
A aquests efectes, dins d'una mateixa categoria, únicament comptabilitzarà el Goya o equivalent obtingut per una obra i, en defecte del premi, la nominació. El Goya o premi equivalent d'una obra subsumeix la nominació en la mateixa categoria en què s'ha obtingut.  
Amb aquesta excepció, en el cas del director únicament es comptabilitzaran els Goya o premis equivalents i nominacions a aquests obtinguts en les categories de millor pel·lícula i millor direcció i en el cas del guionista en les categories de millor guió.  
Si el director i el guionista del projecte coincideixen en altres obres nominades o guardonades amb premis Goya o equivalents se sumaran els punts corresponents al director i al guionista en les categories assenyalades, no són excloents ja que es tracta de categories diferents.  
3. Els beneficiaris proposats d'aquestes ajudes seran els sol·licitants que obtinguen la màxima puntuació.  
4. La proposta que eleve la comissió tècnica de valoració no podrà incloure cap sol·licitud que no haja aconseguit una puntuació mínima, de 25 punts, i s'ordenaran en funció de la puntuació obtinguda, segons el que estableix l'article 3, punt 7.8.1.4. de l'ordre de bases reguladores.  
  
En el cas que empaten a punts dos o més projectes en l'última de les posicions que dóna dret al fet que el seu titular siga proposat com a beneficiari, es prendrà com a criteri l'ordre de presentació, i es proposarà com a beneficiari a qui, atenent la data i hora, es presentara en primer lloc en el registre electrònic, ja siga via telemàtica i, en el cas de persones físiques, també de forma presencial o pels altres mitjans de presentació referits en el resolc quart, punt 2, d'aquesta resolució.  
  
  
Seté. Resolució de la convocatòria. Terminis  
Haurà d'ajustar-se al contingut de l'article 7 de l'ordre de bases reguladores, i el termini de resolució i publicació serà de sis mesos des de la publicació de la convocatòria. En qualsevol cas, la resolució esmentada s'haurà de publicar en el Diari Oficial de la Generalitat Valenciana, d'acord amb el que disposa l'article 26 de la Llei general de subvencions en relació amb els articles 40 i 45 de la Llei 39/2015, d'1 d'octubre, del procediment administratiu comú de les administracions públiques i en la pàgina web de CulturArts Generalitat, http://ivc.gva.es/. Les ajudes concedides es publicaran igualment en la Base de Dades Nacionals de Subvencions (BDNS).  
La resolució de concessió posarà fi a la via administrativa i contra aquesta es podrà interposar, potestativament, el recurs de reposició, davant del president de CulturArts Generalitat, en el termini d'un mes comptador des de l'endemà de la publicació, o, bé directament, recurs contenciós administratiu, davant dels jutjats contenciosos administratius de València, en el termini de dos mesos comptadors des de l'endemà de la publicació, sense perjuí de qualsevol altre que es considere pertinent.  
  
En el cas que la convocatòria no siga resolta en el termini previst anteriorment, s'entendran desestimades totes les sol·licituds, sense perjuí de l'obligació de l'Administració de resoldre expressament continguda en la Llei 39/2015, d'1 d'octubre, del procediment administratiu comú de les administracions públiques.  
No obstant això, s'informarà els beneficiaris del caràcter de minimis de les ajudes concedides i de la seua subjecció al Reglament 1407/2013, de la Comissió, de 18 de desembre de 2013 (DOUE L 352, 24.12.2013).  
  
  
  
Huité. Obligacions de les persones beneficiàries  
1. Seran obligacions de les persones beneficiàries:  
a) Comunicar per escrit a CulturArts Generalitat l'acceptació de l'ajuda en un termini no superior als quinze dies hàbils següents al dia de la publicació de la resolució de concessió en el Diari Oficial de la Generalitat Valenciana, segons el model d'acceptació que s'adjunta a aquesta convocatòria com a annex III i facilitar les dades bancàries on les persones sol·licitants vulguen rebre l'import de l'ajuda, i s'omplirà el model de domiciliació bancària que s'adjunta a aquesta convocatòria com a annex II.  
Si no presenta l'acceptació, se'l considerarà que ha perdut el dret a la subvenció concedida. Sense perjuí del que s'ha exposat anteriorment, la presentació de l'acceptació fora del termini establit comportarà per al beneficiari l'aplicació de les sancions que corresponguen d'acord amb el que preveu el punt 3 del resolc onze de la present resolució.  
  
b) Presentar una còpia del projecte desenvolupat en format digital.  
c) Presentar una declaració actualitzada sobre subvencions sol·licitades, percebudes o concedides i pendents de percepció per altres administracions o institucions, tant públiques com privades, per a la mateixa finalitat, amb justificació documental de la quantia d'aquestes.  
  
d) Fer constar, en cas de realització de la pel·lícula, el patrocini per a la realització del desenvolupament de CulturArts Generalitat, segons les normes d'identitat corporativa incloses en la pàgina web de CulturArts Generalitat - Institut Valencià de Cultura, http://ivc.gva.es/.  
e) Justificar l'aplicació de la subvenció sotmetent-se a les actuacions de comprovació i control financer corresponents, en relació amb les ajudes concedides, i a la resta d'obligacions a què fa referència l'article 113 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) per als beneficiaris de subvencions a càrrec dels pressupostos de la Generalitat.  
La falta de justificació de les despeses determinarà la pèrdua del dret al cobrament de l'ajuda concedida.  
f) Participar en totes aquelles activitats organitzades per la Generalitat i els seus organismes dependents per a la promoció dels projectes subvencionats.  
g) Autoritzar, si és el cas, a CulturArts Generalitat per a realitzar amb els projectes subvencionats accions de promoció a través de sessions de presentació d'aquests, disposició dels projectes en la pàgina web de CulturArts Generalitat - Institut Valencià de Cultura, http://ivc.gva.es/, o qualsevol altra activitat que CulturArts Generalitat considere necessària per a la difusió i promoció d'aquests.  
h) Acreditar amb anterioritat a dictar-se la proposta de resolució de concessió de les ajudes estar al corrent de les seues obligacions tributàries i davant de la Seguretat Social.  
A aquests efectes, l'òrgan instructor comprovarà respecte de tots els beneficiaris el certificat positiu d'estar al corrent de les seues obligacions tributàries i davant de la Seguretat Social, en la forma establida en l'article 14.1.e de la Llei general de subvencions i regulada en l'article 22 del Reial decret 887/2006, de 21 de juliol, pel qual s'aprova el reglament de la Llei general de subvencions. El sol·licitant que s'haja oposat expressament segons el que s'ha assenyalat en el resolc quart, punt 5 d'aquesta convocatòria, haurà d'aportar els certificats en els termes que preveu l'article 22 del Reial decret 887/2006.  
  
i) No alterar els aspectes del projecte que han sigut objecte de baremació en la fase de producció.  
2. Igualment, els beneficiaris hauran de complir la resta de les obligacions que, amb caràcter general, estableix l'article 14 de la Llei 38/2003, de 17 de novembre, general de subvencions.  
  
Nové. Justificació i pagament d'aquestes ajudes  
1. El pagament d'aquestes ajudes s'efectuarà mitjançant transferència bancària segons el model de domiciliació bancària (annex II), presentat junt amb l'acceptació i es realitzarà amb justificació prèvia per part dels beneficiaris del compliment de les obligacions que a continuació s'indiquen.  
A) En el cas de les empreses productores, per mitjà del compte justificatiu de la despesa i de les activitats exercides i resultats obtinguts, segons estableix l'article 12.2 de l'ordre de bases reguladores, els documents del qual s'adjuntaran al model de justificació que acompanya la present convocatòria com a annex IV:  
a) Acreditació de la despesa realitzada, almenys, per l'import dels 8.000 euros concedits, IVA exclòs. S'entén per despesa realitzada el que corresponent al projecte, per algun dels conceptes imputables a aquest segons la present resolució, s'haja pagat efectivament en 2018.  
  
A aquests efectes, s'haurà d'aportar una memòria que explique l'aplicació al desenvolupament de cada despesa justificada.  
La despesa efectuada per l'empresa productora es referirà a despeses facturades i pagades l'any 2018 i s'haurà de justificar, mitjançant la presentació de factures o per qualsevol altre document de valor probatori, així com el justificant de pagament que permeta acreditar el compliment de l'objecte de la subvenció. En qualsevol cas, les despeses superiors a 500 - s'hauran de justificar mitjançant transferència bancària.  
Els conceptes de despesa que són subvencionables són els següents:  
- Anàlisi de guió (amb un límit del 20 % de l'ajuda concedida que s'ha d'acreditar).  
- Elaboració de guions il·lustrats o storyboard (amb un límit del 20 % de l'ajuda concedida que ha d'acreditar-se).  
- Despeses d'elaboració de dossiers (amb un límit del 20 % de l'ajuda concedida que ha d'acreditar-se).  
- Despeses corresponents a les visites de les localitzacions: bitllets de tren, avió, gasolina. (les despeses en gasolina i pàrquing tindran un límit del 5 % de l'ajuda concedida que ha d'acreditar-se)  
- Assistència a mercats o festivals (allotjament i desplaçament).  
- Assistència a reunions amb coproductors, televisions, empreses distribuïdores i altres operadors (allotjament i desplaçament).  
- Despeses en personal per a gestions de desenvolupament (màxim 3 mesos), i s'hauran d'adjuntar els contractes corresponents i, en el cas que es tracte de treballadors, TC1 i TC2 corresponents.  
- Telèfon. Una línia fixa i una mòbil (màxim 3 mesos).  
- internet. Una línia (màxim 3 mesos).  
- Despeses d'elaboració d'un tràiler, un anunci d'intriga o teaser (amb un límit del 30 % de l'ajuda concedida que ha d'acreditar-se).  
- Despeses en el director del projecte per al seu desenvolupament, cal adjuntar el contracte i, si és el cas, TC1 i TC2.  
- Traducció del guió a diferents idiomes (amb un límit del 20 % de l'ajuda concedida que ha d'acreditar-se).  
- Contractació d'un director de càsting i despeses corresponents a la realització del càsting, cal adjuntar el contracte i, si és el cas, TC1 i TC2.  
- Cost d'adquisició de drets d'adaptació de l'obra literària o teatral en què es basa el projecte. L'empresa productora no podrà imputar la despesa corresponent a l'escriptura del guió.  
- Costos d'assessoria especialitzada per al desenvolupament del projecte (experts en història, ciències, art, etc.) (amb un límit del 20 % de l'ajuda concedida que ha d'acreditar-se).  
- Només per als projectes d'animació: programari i maquinari per un import global màxim de 2.000 ?, IVA exclòs.  
En les factures dels bitllets dels mitjans de transport utilitzats ha de constar el nom de la persona que viatja. Si no és així, s'haurà d'aportar un informe sobre la relació del viatge amb el desenvolupament de la producció.  
En el cas dels allotjaments ha de constar el nom de la persona que s'allotja.  
No es poden incloure a l'efecte de justificació despeses de papereria, fotocòpies, ni despeses de correus i missatgeries.  
En el cas de justificació mitjançant transferència bancària s'aportaran les còpies dels resguards de les transferències on s'han realitzat aquestes. En el resguard de la transferència haurà de constar el nom del destinatari d'aquesta. Igualment s'aportarà una còpia de l'extracte bancari del càrrec en compte corresponent a l'operació justificada. Si una mateixa transferència englobara diverses factures, s'haurà d'aportar la relació detallada d'aquestes.  
Si la forma de pagament és un xec o pagaré, el document justificatiu consistirà en: una recepció, firmada i segellada pel proveïdor, en la que s'ha d'especificar la factura o documentació justificativa de la despesa a què correspon el pagament i la seua data, el número i la data del xec o la data del venciment del pagaré, i davall de la firma ha d'aparéixer el nom i NIF de la persona que firma, així com còpia de l'extracte bancari del càrrec en compte corresponent a l'operació justificada.  
b) Relació de l'equip artístic i tècnic, adjuntant:  
- En el cas de llargmetratges de ficció cartes d'interés o còpies dels precontractes o contractes, almenys, d'un dels actors o actrius principals i un dels actors o actrius secundaris, si es preveuen secundaris i dels càrrecs tècnics principals, i, en tot cas, les del director i productor executiu, amb el compromís de participar amb la productora en el projecte.  
  
En el cas de llargmetratges d'animació i llargmetratges documentals, cartes d'interés o còpies dels precontractes o contractes dels càrrecs tècnics principals, i en tot cas les del director i productor executiu, amb el compromís de participar amb la productora en el projecte.  
  
c) Pressupost, pla de treball, pla de finançament i pla d'explotació de la producció.  
d) Còpia original del contracte que acredite a l'empresa com a posseïdora dels drets sobre el guió per part del guionista, i, si és el cas, de tractar-se d'una obra literària preexistent, acreditar igualment l'opció de compra o cessió dels drets d'aquesta, per mitjà de còpia original del contracte i la documentació que acredite el pagament o pagaments realitzats a l'autor.  
e) Aquella documentació que l'empresa productora estime convenient i que forme part de la fase de desenvolupament del projecte (localitzacions, guions il·lustrats (storyboard), cartes d'interés o acords de coproducció, de venda de drets d'emissió, distribució o d'explotació amb l'empresa amb seu a la Comunitat Valenciana, etc.).  
B) En el cas del guionista/guionistes: presentació d'un exemplar del projecte i una nova versió del guió.  
Amb independència de la llengua a què corresponga la versió original, s'haurà de presentar una versió en valencià.  
A més, només en el cas que l'original no siga en llengua valenciana, s'haurà de presentar una versió en la llengua original,  
En el cas de projectes plurilingües s'haurà de presentar una versió íntegrament en valencià i una altra, la versió original, amb les diverses llengües utilitzades.  
2. Tota aquesta documentació preceptiva podrà presentar-se fins al 31 de desembre de 2018, d'acord amb el que preveu per a les sol·licituds el punt 2 del resolc quart de la present resolució.  
  
L'empresa productora i el guionista/guionistes d'un mateix projecte hauran de presentar la justificació conjuntament.  
Si l'empresa productora o el guionista/guionistes no presenta la justificació, el crèdit pressupostari quedarà anul·lat, i es perdrà el dret al cobrament de l'ajuda concedida. Sense perjuí d'això, la justificació fora del termini establit comportarà per al beneficiari l'aplicació de les sancions que corresponguen d'acord amb el que preveu el punt 3 del resolc onze de la present resolució.  
3. Els projectes i la resta de documents presentats romandran en l'expedient en poder de CulturArts Generalitat.  
4. D'acord amb el que preveu l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, no podrà realitzar-se el pagament de la subvenció mentre la persona beneficiària no estiga al corrent en el compliment de les seues obligacions tributàries i davant de la Seguretat Social o tinga la condició de subjecte deutor per resolució de procedència de reintegrament.  
  
Deu. Concurrència de fonts de finançament  
S'ajustaren al que estableix l'article 15 de l'ordre de bases reguladores, tenint en compte que les ajudes concedides mitjançant aquesta convocatòria estan acollides al règim de minimis establit en el Reglament UE 1407/2013, de la Comissió, de 18 de desembre de 2013 (DOUE L 352, 24.12.2013), relatiu a l'aplicació dels articles 107 i 108 del Tractat de Funcionament de la Unió Europea (TFUE) a les ajudes de minimis.  
  
  
Onze. Incompliments, responsabilitat i règim sancionador  
1. CulturArts Generalitat es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris en el resolc huité, en els terminis i les condicions assenyalades, i s'observarà sempre el principi de proporcionalitat a què fa referència l'article 17.3.n de la Llei 38/2003, de 17 de novembre, general de subvencions.  
Les modificacions, en la fase de producció dels projectes als titulars dels quals s'haja concedit ajuda comportaran la revocació i el reintegrament de l'ajuda quan, si s'haguera valorat el projecte prenent en consideració eixes modificacions, no hagueren resultat beneficiaris.  
  
2. Les resultes que puguen produir-se per les renúncies produïdes i les minoracions que es determinen per l'aplicació del que s'ha indicat podran disposar-se'n de conformitat amb el que disposa l'article 7.3 de l'ordre de bases reguladores.  
3. Les infraccions i sancions es resoldran de conformitat amb el que disposa l'article 19 de l'ordre de bases reguladores.  
  
Dotze. Annexos  
La present resolució inclou cinc annexos que s'indiquen a continuació:  
Annex I. Sol·licitud.  
Annex II. Domiciliació bancària.  
Annex III. Acceptació de la subvenció.  
Annex IV. Justificació de la subvenció.  
Annex V. Llista de festivals.  
  
Tretze. Entrada en vigor  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Catorze. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquest acte, que posa fi a la via administrativa, podrà ser objecte de recurs potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del president de CulturArts Generalitat, en qualitat d'òrgan competent per a concedir les ajudes, en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant dels jutjats contenciosos administratius de València en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 31 de gener de 2018. El president de CulturArts Generalitat: Vicent Marzà Ibáñez.